laion/Wikipedia-Exotic huggingface dataset:
הר דנאלי

הר דנאלי (באנגלית: Mount Denali), הידוע בעבר רשמית כהר מקינלי (Mount McKinley), הוא ההר הגבוה ביותר באמריקה הצפונית ומתנשא לגובה 6,168 מטר. ההר נמצא במדינת אלסקה בארצות הברית כ-210 קילומטר צפון-צפון-מערב לעיר אנקורג' וכ-250 קילומטר דרום-מערב מפיירבנקס, בתחומי הפארק הלאומי דנאלי. ההר הוא מבין שבע הפסגות המהווה "תחנה" ב-מסע שבע הפסָגות. פירושו של שם ההר הוא "הגדול" בשפה הדינאינא, ובמשך זמן רב היה שמו הרשמי באלסקה בלבד. השם מקינלי ניתן להר באופן רשמי ב-1897 על שמו של נשיא ארצות הברית ויליאם מקינלי על ידי היזם המקומי, וויליאם א' דיקי. למקינלי עצמו לא היה כל קשר לאזור או להר. אולם באוגוסט 2015, בהיענות לדרישת אלסקה, החליטה שרת הפנים של ממשל הנשיא אובמה, בתיאום עם ועדת השמות הגאוגרפיים של ארצות הברית, ששמו של ההר ישוב ויהיה שמו המקורי דנאלי. הדנאלי מתנשא, ביחס לסביבתו, לגובה רב יותר מאשר הר האוורסט, אף כי ביחס לפני הים, פסגת האוורסט גבוהה מדנאלי בכ-2,700 מטר. הסיבה לכך היא שרגלי האוורסט נמצאות על הרמה הטיבטית, מישור בגובה 5,200 מטר מעל פני הים, והוא מתנשא, ביחס לסביבתו, לכ-3,700 מטר בלבד. לעומתו, רגלי הדנאלי נמצאות בגובה 600 מטר מעל פני הים, ובגובה של 5,500 מטר ביחס לסביבה הקרובה. ההר מתאפיין גם בקור ומזג אוויר קיצוניים במיוחד. מד חום שהושאר בגובה 4,600 מטר על ההר, במשך 19 שנה, הגיע למדידת שיא של 73- מעלות צלזיוס. טיפוס על ההר טומן בחובו סיכון גבוה במיוחד לחלות במחלת גבהים. הסיבה היא לא רק הגובה הרב אלא אף מיקומו הצפוני של הר. ההר מוזכר לראשונה ביומני רב החובל ג'ורג' ונקובר, קצין בצי הבריטי שחקר את האזור בסוף המאה ה-18. ונקובר כתב כי ראה את פסגתו המושלגת ממרחק של 350 קילומטרים, בעודו בלב ים. הניסיון הראשון לטפס לפסגת ההר נעשה ב-1903 על ידי השופט ג'יימס וויקרשם. הניסיון נערך מהצד הצפוני הקרוי היום "קירו של וויקרשם". במסלול סכנת מפולות שלגים ולא טיפסו עליו מ-1963. ב-1903 חוקר הקוטב הנודע, פרדריק קוק, טען שהצליח להגיע לפסגה, אך מאוחר יותר התברר ששיקר. בעקבות התערבות בבר בפיירבנקס ב-1910, משלחת של ארבעה מחפשי זהב קיוו להוכיח שאיש מעולם לא היה על הפסגה, ולהבטיח שאלסקאים יהיו הראשונים להיות שם. בדצמבר אותה שנה, המשלחת יצאה מפיירבנקס על גבי סוסים ומזחלת כלבים. לאף אחד מחברי המשלחת לא היה ניסיון כלשהו בטיפוס הרים. במשך חמישה חודשים הם עשו דרך של כ-200 ק"מ, כשהם מתקיימים על צייד ודייג בלבד. בסופו של דבר, שניים מהם הצליחו להגיע לפסגתו הצפונית של ההר, רק 250 מטר מהפסגה הנכספת. פסגת ההר האמיתית נכבשה לראשונה, על ידי צוות בן ארבעה מטפסים, בראשותו של הדסון סטק ב-7 ביוני 1913. דרכם להר הייתה דומה לזו של המשלחת הקודמת. בשנות ה-50, נכנסו לשימוש מטוסי סקי, שעזרו לקצר את הדרך הארוכה לפסגה. המטוסים אפשרו למטפסים רבים יותר לנסות ולהגיע למעלה, ומספר המנסים עלה בהתאם. הישראלים הראשונים להגיע לפסגת ההר היו דורון אראל (הישראלי הראשון שהגיע לפסגת האוורסט) ומיכאל תמיר ב-1987. מדיה וקבצים בנושא הר דנאלי בוויקישיתוף אי־פי, ההר הגבוה בצפון אמריקה התכווץ, באתר הארץ, 15 בספטמבר 2013 ג'ולי הירשפלד־דיוויס, ניו יורק טיימס, בביקורו באלסקה, אובמה הכריז על שינוי שמו של הר מקינלי לשם הילידי, באתר הארץ, 31 באוגוסט 2015 הר דנאלי, באתר אנציקלופדיה בריטניקה (באנגלית) ההר הגבוה בצפון אמריקה התכווץ, באתר הארץ, 15 בספטמבר 2013 ג'ולי הירשפלד־דיוויס, הניו יורק טיימס, בביקורו באלסקה, אובמה הכריז על שינוי שמו של הר מקינלי לשם הילידי, באתר הארץ, 31 באוגוסט 2015
מלחמת 90 הדקות (סרט)

מלחמת 90 הדקות הוא סרט מוקומנטרי ישראלי משנת 2015 בבימויו של אייל חלפון, עם משה איבגי ונורמן עיסא בתפקידים הראשיים. התסריט של אייל חלפון, והוא מבוסס על הספר "מלחמת 90 הדקות" (שמבוסס באופן מסוים על מלחמת הכדורגל) של איתי מאירסון משנת 2008. העלילה מתחילה לאחר שראש ממשלת ישראל ויושב ראש הרשות הפלסטינית מחליטים שיש לסיים את הסכסוך המתמשך במשחק כדורגל בין נבחרת ישראל לנבחרת פלסטין שתוצאתו תקבע אחת ולתמיד מי נשאר בישראל ומי חייב לעזוב. נורמן עיסא זכה בפרס אופיר לשחקן המשנה הטוב ביותר, משה איבגי היה מועמד לפרס אופיר לשחקן הראשי הטוב ביותר ואריק להב לייבוביץ' היה מועמד לפרס אופיר לעריכה הטובה ביותר בטקס פרסי אופיר לשנת 2015. נורמן עיסא ומשה איבגי זכו יחד בפרס השחקן הטוב ביותר בפסטיבל הסרטים הבינלאומי חיפה ב-2016. כתב הטלוויזיה פול וואלאס (מייקל גרינספן) מודיע בשידור כי ראש ממשלת ישראל ונשיא הרשות הפלסטינית החליטו כי לאחר שנים רבות של הסכסוך הישראלי-פלסטיני שגרם לאבידות רבות לשני הצדדים כי הסכסוך ייפתר במשחק כדורגל בין נבחרת ישראל ונבחרת הרשות הפלסטינית. מי שיפסיד, יעזוב את ארץ ישראל ויחזור לארצות מוצאו. המשימה מוטלת על יו"ר ההתאחדות הישראלית לכדורגל (משה איבגי) ויו"ר ההתאחדות הפלסטינית לכדורגל זיאד ברגותי (נורמן עיסא). הם נפגשים בתיווך יו"ר איפ"א (כלומר פיפ"א) ודנים בבחירת שופט (הישראלי מתנגד לשופט משוודיה או נורווגיה שעוינות לישראל והפלסטיני מתנגד לשופט מבלגיה שבתו שהתה כמתנדבת בקיבוץ). למקום התחרות הם מסכימים על העיר לייריה בפורטוגל באצטדיון העירוני המנוהל על ידי מר גומאש (אלכסנדר בראטה). גומאש מציע את בן דודו קרליטו (פפה רפזוטה) כשופט במשחק. למאמן הנבחרת הישראלית נבחר הגרמני יאן מולר (דטלב באק). היו"ר לוקח את הנבחרת ליד ושם ולאחר הביקור מודיע לו הגרמני שהוא עוזב כי לאחר מה שעשו הגרמנים ליהודים, הוא לא יכול לקחת על מצפונו אם יפסידו והיהודים ייאלצו לעזוב. היו"ר לוקח את הנבחרת למצדה ומספר על גבורת היהודים במרד הגדול. השחקן הערבי בקבוצה זאיד זועמט (מג'ד ביטר) נכנע ללחץ הפלסטיני ומודיע על מעבר לקבוצה הפלסטינית. הוא "זוכה" להפגנות נסערות ורכבו היוקרתי נשרף. היו"ר הישראלי לוקח אותו לטיול ביער ופוצע אותו בקרסולו (בהסכמה) כדי שתהיה לו סיבה לא לשחק זמן מה. היו"ר הפלסטיני רוצה לצרף את הכוכב אחמאד האני (ריאד סלימן) שמשחק בבונדסליגה אך היו"ר הישראלי מצליח לשכנע את איפ"א כי כל שחקן צריך לשהות שבועיים בארץ ובתקופה זו מטילים איסור מעבר של פלסטינים לישראל. הפלסטינים מתחכמים ומכניסים את האני דרך מנהרות לעזה. בישראל מתקיימות הפגנות של נשים למנוע השתתפות הנבחרת בבעיה פוליטית. בראשן עומדת אורנה שמואלי (כרמית מסילתי קפלן) שבנה שון משחק בנבחרת. הנבחרות מגיעות לליריה וגומאש לוקח את שני היו"ר לשתייה באחד הבאר ותוך השתייה הם מתיידדים. למחרת - האצטדיון מלא באנשים, הנבחרות נכנסות ואחריהן שני יושבי הראש ואז נגמר הסרט. "מלחמת 90 הדקות", במסד הנתונים הקולנועיים IMDb (באנגלית) "מלחמת 90 הדקות", באתר Rotten Tomatoes (באנגלית) "מלחמת 90 הדקות", באתר ספר הקולנוע הישראלי "מלחמת 90 הדקות", באתר אידיבי "מלחמת 90 הדקות", במסד הנתונים הקולנועיים KinoPoisk (ברוסית) מלחמת 90 הדקות, במיזם "אישים" לתיעוד היצירה הישראלית קדימון למלחמת 90 הדקות, באתר יוטיוב מלחמת 90 הדקות, בקרן הקולנוע הישראלי מלחמת 90 הדקות, בארכיון הסרטים הישראלי
וילמוש שומוג'י

וילמוש שומוג'י (במקור שארף, בהונגרית: Somogyi Vilmos;‏ בודפשט, 10 בספטמבר 1904 – בודפשט, 3 באפריל 1985) היה היסטוריון של המוזיקה, סופר בנושאי מוזיקה, עיתונאי יהודי-הונגרי, ראש משרד העיתונות ויחסי ציבור וכן דרמטורג של בית האופרה של בודפשט במשך 18 שנים. אשתו לואיזה האלמי (1916–2000) הייתה זמרת ואמנית תנועה. וילמוש שארף נולד במשפחה יהודית כבנם של החייט אדולף שומוג'י (שארף) ושל פאני לוי. הוא החל את הקריירה שלו ב"אשטי קוריר" (Esti Kurír) בבודפשט שפירושו "שליח הערב", שם עבד ככתב, ולאחר מכן מ-1926 עד מרץ 1944 היה ראש משרד העיתונות ויחסי הציבור והדרמטורג של בית האופרה של בודפשט. הוא פרסם מאות מאמרים בעיתונים, ביקורות ודיווחים על תיאטרון ומוזיקה. לפני מלחמת העולם השנייה אולי המיר את דתו לאוונגליסטית (אין על כך מקור), אך הדבר לא היה עוזר לו במאומה והוא לא היה יכול לקבל פטור מהחוקים ה (אנטי)יהודים. הוא אכן נלקח למחנות שירות העבודה (עבודות כפייה לגברים יהודים עבור הצבא ההונגרי) במכרות הנחושת ליד הכפר בור (מחנה ריכוז) בסרביה, משם חזר ברגל לבודפשט. לאחר השחרור ב-1945, הוא עבד בתוכנית "העיתון המוזיקלי החדש" של הרדיו ההונגרי והיה בעל טור קבוע בכתב העת החשוב "מוזיקה" (Muzsika). חלק מספריו הופיעו במספר שפות לדוגמה: בסלובקית: VIEDENSKÝ LES ROZPRÁVA (יער וינה מספר) או ספר האופרטות בגרמנית: Operettenbuch. Geschichte der Operette. ספר האופרטות (עם ג'רג' שאנדור גאל, בודפשט, 1959) יער וינה מספר (עם ג'רג' שאנדור גאל, בודפשט, 1965) קלמן פטקי ( עם אימרה מולנאר, בודפשט, 1968) אנה באטי (עם אימרה מולנאר, בודפשט, 1969) לוח זיכרון על שם אישטוואן פטרפי (1984) וילמוש שומוג'י נפטר (20 באפריל 1985) כתב העת "קולנוע תיאטרון מוזיקה", שנתון 29, גיליון מספר 16 Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש) Mesél a bécsi erdő. A keringő és a Strauss-család regénye (יער וינה מספר - סיפור משפחת שטראוס והוואלס) Operettek könyve (סיפורי האופרטות בצורת רומן) וילמוש שומוג'י באתר Rate Your Music Báthy Anna (אנה באטי - סיפור חייה) ספר האופרטות באתר הספרייה הלאומית של ישראל "Születési bejegyzése a Budapest VI. kerületi polgári születési akv. 2376/1904. folyószáma alatt". נבדק ב-2020-08-13. Elhunyt Somogyi Vilmos (1985. április 12.) Magyar Nemzet, 48. évfolyam, 85. szám VIEDENSKÝ LES ROZPRÁVA (יער וינה מספר)
חם-יחיד

חם-יחיד (או בשמה הלועזי המקובל: one-hot) היא קבוצת סיביות בה כולן 0 פרט לסיבית יחידה שערכה 1 (כלומר, היא הסיבית ה'חמה'). על אותו עיקרון יישום אחר הוא קר-יחיד בו כל הסיביות הן 1 פרט לסיבית אחת ויחידה שערכה 0 (אם כי לא נהוג להשתמש בו). עיקרון זה עומד בבסיס קידוד חם-יחיד שמהווה שיטה שימושית ונפוצה מאוד בתחום למידת מכונה. למידת מכונה הוא תת-תחום של אינטליגנציה מלאכותית, בו האלגוריתם לומד את דפוסי הנתונים על ידי הפיכת הנתונים לרצף מספרי. אך הרבה פעמים המידע המובא בבעיה בתור קלט, אינו בהכרח מספר. למשל: ניבוי עלות ביטוח רפואי כתלות במשתנים הבאים: מין המבוטח האם הוא מעשן מיקום מגורים גיל מדד BMI בעוד שהמשתנים: עלות ביטוח רפואי, גיל ו-BMI הם משתנים מספריים, המשתנים "האם המבוטח מעשן", "מין" ו"מיקום מגורים" אינם מספריים. כדי להתגבר על בעיה זו ולאפשר בכל זאת למידת מכונה על משתנים אלו, נצטרך לקודד בצורה כלשהי את המידע הלא מספרי במשתנים האלו למידע מספרי. דרך נפוצה היא קידוד חם-יחיד שהיא למעשה קידוד לפי מציין: עבור כל משתנה לא מספרי נוסיף עמודה יחידה לכל ערך שהוא יכול לקבל, זאת למעשה העמודה המציינת את הערך, כלומר ערכה יהיה 1 אם ערך המשתנה תואם לזה של העמודה. למשל, עבור הדוגמה שלנו, נראה כיצד נראה ביצוע קידוד על המשתנה "מקום מגורים" בהנחה שהוא יכול לקבל את הערכים: מושב, כפר ועיר: כפי שניתן לראות מן הדוגמה, עבור משתנה שקודד אכן כל שורה, שמייצגת ישות, היא חם יחיד: יש שם רק עמודה אחת בה הסיבית היא 1, והשאר הם 0. בלמידת מכונה, בה מתייחסים לכל עמודה בתור תכונה (Attribute), נהוג לכנות את התכונות (העמודות) החדשות שנוצרו עקב קידוד חם-יחיד בתור "תכונות דמה" (dummy attributes). אם נבצע קידוד חם-יחיד לכל משתנה לא מספרי בטבלת הנתונים, נקבל למשל את הטבלה הבאה: ואכן ניתן לראות כי כל המידע שהופיע בהתחלה בטבלה, הוא עכשיו בצורה מספרית – צורה שאותה אלגוריתם של למידת תוכנה מסוגל לעבד. בספריית pandas של שפת פייתון - עבור אובייקט מסוג DataFrame הפקודה get_dummies() מממשת את קידוד חם-יחיד. בספריית tensorflow של שפת פייתון - עבור אובייקט מסוג tensor הפקודה tf.one_hot() מחזירה טנזור חם-יחיד. בספריית caret של שפת R - הפקודה שתממש קידוד זה היא הפונקציה dummyVars(). Aurélien Géron, Hands-On Machine Learning with Scikit-Learn, Keras, and TensorFlow: Concepts, Tools, and Techniques to Build Intelligent Systems, O'Reilly, 15/10/2019, עמ' 70 אתר תיעוד של ספריית pandas עמוד התיעוד של ספריית tensorflow אתר התיעוד של שפת R
אל נבקש

"סיבה לכל דבר" (מוכר כ"אל נבקש (יש דברים נסתרים)" ו"אל נבקש (דברים נסתרים)") הוא שיר שהוקלט על ידי הזמר הישראלי זוהר ארגוב. השיר יצא לראשונה באלבום הדרך הברוכה בשנת 1987 שהיה גם אלבומו האחרון של הזמר. השיר הופיע גם בשנת 1994 כחלק מאלבום אוסף בעל אותו השם, על ידי חברת התקליטים האחים ראובני. את השיר כתבה תמי לוי ללחן של משה נגר. השיר נחשב לאחד משירי החותם של ארגוב והוא הוקלט עשרות פעמים במרוצת השנים. השיר נכתב על ידי תמי לוי והולחן על ידי משה נגר בשנת 1987, עבור זוהר ארגוב לתקליט הדרך הברוכה, שהיה גם האחרון בעקבות התדרדרות מצבו הבריאותי. נגר הלחין לארגוב באותה העת גם את "מה לך ילדה". שירים אלו היו ללהיטים ופרסמו את ארגוב לראשונה. שם השיר הוא "סיבה לכל דבר" וכך הופיע באלבום "הדרך הברוכה" אך נתפרסם בשמות שונים על פי שורת הפתיחה "אל נבקש הכל לדעת..." והתחלת הפזמון החוזר "יש דברים נסתרים". השיר הופיע גם באלבום האוסף "אל נבקש (דברים נסתרים)". במקור ראשון סקרו את ארגוב ואת "אל נבקש" בפרט וכתבו: ”שיר אחד ["אל נבקש"] מתוך האלבום הפך לקלאסיקה. שיר שנכתב על ידי ילדה בת 12 שקראה הרבה מאוד תנ"ך, בעיקר קהלת ומשלי ולמזלה הייתה לה דודה שעבדה ברדיו שמסרה את השיר לנגר, שהלחין אותו ונתן אותו לארגוב”. במרוצת השנים הוקלט השיר עשרות פעמים. בין הגרסאות הבולטות נמנות: גרסתו של הזמר מתי סרי שהקליט אותו בשנת 1992 כחלק מהאלבום, מתי סרי שר זהר ארגוב. גרסתה של הזמרת זהבה בן שהקליטה אותו בשנת 1998 כחלק מהאלבום, זהבה בן: בשירי נשמה שרה זוהר ארגוב. גרסתו של הזמר עמיר בניון שהקליט אותו בשנת 2016. גרסתה של הזמרת ספיר סבן שביצעה אותו בשנת 2017 כחלק מהתוכנית, "The Voice ישראל". גרסתה של הזמרת מאיה פרחאן שביצעה אותו בשנת 2017 כחלק מהתוכנית, "אקס פקטור ישראל". גרסתו של הזמר אייל גולן שהקליט אותו בשנת 2018 כחלק מהאלבום, נכון לתמיד. גרסתן של הזמרת שרית חדד ותזמורת ירושלים מזרח ומערב שביצעו אותו בשנת 2019 כחלק מהופעה של "שרית חדד שרה זוהר ארגוב". גרסתה של הזמרת גליקריה שהקליטה אותו בשנת 2019. גרסתו של הזמר שלומי שבת שביצע אותו בטקס הדלקת המשואות שאירע בשנת 2019. גרסתה של הזמרת ריטה שהקליטה אותו בשנת 2020 כחלק מהפרויקט, צו השעה: צו ראשון. גרסתה של הזמרת רות חתומה שביצעה אותו בדצמבר 2021 כחלק מהתוכנית, "אקס פקטור ישראל". גרסתו של הזמר שלומי סרנגה שהקליט אותו בשנת 2022. סרטון השיר "אל נבקש" באתר יוטיוב סטריאו ומונו, סטריאו ומונו, אתר הדיסקוגרפיה של המוסיקה הישראלית זהר ארגוב אל נבקש, נבדק ב-2023-08-05 זהר ארגוב הדרך הברוכה האלבום המלא, נבדק ב-2023-08-05 פרטי היצירה "סיבה לכל דבר" באקו"ם זהר ארגוב-הדרך הברוכה-האלבום המלא, סרטון בערוץ "Zoharargovofficial", באתר יוטיוב (אורך: 28:01) אלחנן סמואל, ‏יש דברים נסתרים, לא נבין, לא נדע, בעיתון מקור ראשון, 25 בנובמבר 2021 אל נבקש (דברים נסתרים) - מתי סרי, נבדק ב-2023-08-05 זהבה בן - בשירי נשמה שרה זוהר ארגוב (באנגלית), 2021, נבדק ב-2023-08-05 יש דברים נסתרים - עמיר בניון, נבדק ב-2023-08-05 ישראל The Voice 4: ספיר סבן - אל נבקש, נבדק ב-2023-08-05 אקס פקטור עונה 3 האודישן של מאיה פרחאן מרגש במיוחד, נבדק ב-2023-08-05 אייל גולן וזוהר ארגוב - אל נבקש, נבדק ב-2023-08-05 שרית חדד שרה זוהר ארגוב עם תזמורת ירושלים מזרח מערב - אל נבקש, נבדק ב-2023-08-05 גליקריה - אל נבקש, נבדק ב-2023-08-05 שלומי שבת - אל נבקש | טקס המשואות 2019, נבדק ב-2023-08-05 ריטה - אל נבקש (יש דברים נסתרים), נבדק ב-2023-08-05 רות חתומה - אל נבקש | 💙🤍💙 אקס פקטור לאירוויזיון 2022, נבדק ב-2023-08-05 שלומי סרנגה - אל נבקש (Prod.by Guy Dan), נבדק ב-2023-08-05
אדאמו נגאלו

אדאמו נגאלו (בצרפתית: Adamo Nagalo; נולד ב-22 בספטמבר 2002 בחוף השנהב) הוא כדורגלן בורקינאי-איווארי המשחק בעמדת הבלם בקבוצת נורשלן מליגת העל הדנית ובנבחרת בורקינה פאסו. נגאלו גדל באקדמיית רייט טו דרים בגאנה. ב-1 באוגוסט 2020 חתם בנורשלן מליגת העל הדנית. ב-19 בנובמבר 2022 ערך נגאלו את הופעת הבכורה שלו בנבחרת בורקינה פאסו, בניצחון 1–2 על נבחרת חוף השנהב במשחק ידידות. נכלל בסגל נבחרת בורקינה פאסו לטורניר גביע אפריקה לאומות 2023. מדיה וקבצים בנושא אדאמו נגאלו בוויקישיתוף אדאמו נגאלו, ברשת החברתית אינסטגרם אדאמו נגאלו, באתר Transfermarkt אדאמו נגאלו, באתר Soccerway אדאמו נגאלו, באתר WorldFootball.net אדאמו נגאלו, באתר National Football Teams אדאמו נגאלו, באתר FootballDatabase.eu אדאמו נגאלו, באתר ESPN Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
הקרן הלאומית לשימור היסטורי

הקרן הלאומית לשימור היסטורי (באנגלית: National Trust for Historic Preservation) הוא מוסד ללא כוונת רווח הממומן באופן פרטי בוושינגטון הבירה, הפועל בתחום השימור ההיסטורי בארצות הברית. הארגון, הנתמך על ידי חבריו, נוסד בשנת 1949 עם אישור אמנת הקונגרס (אנ') כדי לתמוך בשימור המבנים ההיסטוריים המגוונים של אמריקה, השכונות והמורשת שלה באמצעות התוכניות, המשאבים וההסברה שלה. Finley, David E. (1965). The History of the National Trust for Historic Preservation (1947–1963). Washington, DC: National Trust for Historic Preservation. Mulloy, Elizabeth (1976). The History of the National Trust for Historic Preservation (1963–1973). Washington, DC: Preservation Press. ISBN 9780891330332. אתר האינטרנט הרשמי של הקרן הלאומית לשימור היסטורי (באנגלית) מדיה וקבצים בנושא הקרן הלאומית לשימור היסטורי בוויקישיתוף
נאסר דג'יגה

יאקובה נאסר דג'יגה (בצרפתית: Yacouba Nasser Djiga; נולד ב-15 בנובמבר 2002 בבובו-דיאולסו שבבורקינה פאסו) הוא כדורגלן בורקינאי המשחק בעמדת הבלם בקבוצת פ.צ. בזל מליגת העל השווייצרית ובנבחרת בורקינה פאסו. דג'יגה גדל במחלקת הנוער של ויטסה בובו-דיאולסו מבורקינה פאסו, והחל את הקריירה המקצוענית שלו בקבוצה הבוגרת של המועדון. ב-19 ביוני 2021 חתם דג'יגה בפ.צ. בזל מליגת העל השווייצרית. בעונת 2022/2023 הושאל דג'יגה לנים מליגת המשנה הצרפתית, במדיה ערך 21 הופעות ליגה. ב-24 במרץ 2022 ערך דג'יגה את הופעת הבכורה שלו בנבחרת בורקינה פאסו, בהפסד 0–5 לנבחרת קוסובו במשחק ידידות. נכלל בסגל נבחרת בורקינה פאסו לטורניר גביע אפריקה לאומות 2023. נאסר דג'יגה, באתר Transfermarkt נאסר דג'יגה, באתר Fussballdaten.de (בגרמנית) נאסר דג'יגה, באתר Soccerway נאסר דג'יגה, באתר BDFutbol נאסר דג'יגה, באתר WorldFootball.net נאסר דג'יגה, באתר National Football Teams נאסר דג'יגה, באתר FootballDatabase.eu נאסר דג'יגה, באתר ESPN Der FCB verpflichtet Yacouba Nasser Djiga באתר הרשמי של פ.צ. בזל, 19 ביוני 2021 (בגרמנית) NASSER DJIGA PRÊTÉ POUR LA SAISON באתר הרשמי של נים, 28 באוגוסט 2022 (בצרפתית) Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
אדריה פדרוסה

אדריה חינר פדרוסה (בספרדית: Adrià Giner Pedrosa; נולד ב-13 במאי 1998 בברצלונה שבספרד) הוא כדורגלן ספרדי המשחק בעמדת המגן השמאלי בקבוצת סביליה מלה ליגה. פדרוסה גדל במחלקות הנוער של קסטיידפלס, גאווה ואספניול. בשנת 2017 החל לשחק בקבוצת המילואים של אספניול. הוא ערך 102 הופעות ליגה במדי הקבוצה הבוגרת של המועדון במסגרת לה ליגה והליגה הספרדית השנייה, בהן הבקיע ארבעה שערים. ב-1 ביולי 2023 חתם על חוזה לחמש שנים בסביליה מלה ליגה. מדיה וקבצים בנושא אדריה פדרוסה בוויקישיתוף אדריה פדרוסה, ברשת החברתית אינסטגרם אדריה פדרוסה, באתר Transfermarkt אדריה פדרוסה, באתר Soccerway אדריה פדרוסה, באתר BDFutbol אדריה פדרוסה, באתר WorldFootball.net אדריה פדרוסה, באתר FootballDatabase.eu אדריה פדרוסה, באתר ESPN El lateral zurdo Adrià Pedrosa, nuevo jugador del Sevilla FC באתר הרשמי של סביליה, 1 ביולי 2023 (בספרדית)
פדריקו גאטוני

פדריקו אגוסטין גאטוני (בספרדית: Federico Agustín Gattoni; נולד ב-16 בפברואר 1999 בבואנוס איירס שבארגנטינה) הוא כדורגלן ארגנטינאי המשחק בעמדת הבלם בקבוצת סביליה מלה ליגה. גאטוני גדל במחלקת הנוער של סן לורנסו. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. ב-31 בינואר 2023 חתם גאטוני על חוזה לארבע שנים וחצי בסביליה מלה ליגה, והושאל בחזרה לסן לורנסו עד ל-30 ביוני. בסך הכול ערך 82 הופעות ליגה במדי סן לורנסו, בהן הבקיע שבעה שערים. פדריקו גאטוני, באתר Transfermarkt פדריקו גאטוני, באתר Soccerway פדריקו גאטוני, באתר BDFutbol פדריקו גאטוני, באתר WorldFootball.net פדריקו גאטוני, באתר FootballDatabase.eu פדריקו גאטוני, באתר ESPN
דויד יוראסק

דויד יוראסק (בצ'כית: David Jurásek; נולד ב-7 באוגוסט 2000 באוהרסקה הרדישטה שבצ'כיה) הוא כדורגלן צ'כי המשחק בעמדת המגן השמאלי בקבוצת הופנהיים מהבונדסליגה בהשאלה מבנפיקה ליסבון מליגת העל הפורטוגלית ובנבחרת צ'כיה. יוראסק גדל במחלקות הנוער של דולני נמצ'י, פ.ק. סלובאצקו 1 וזברויובקה ברנו. הוא החל את הקריירה המקצוענית שלו בקבוצות זברויובקה ברנו ופרוסטיוב במסגרת ליגת המשנה הצ'כית. ב-16 ביולי 2021 חתם יוראסק במלאדה בולסלאב מליגת העל הצ'כית. הוא ערך 15 הופעות ליגה במדי המועדון, בהן הבקיע שער אחד. ב-10 בפברואר 2022 חתם יוראסק על חוזה לארבע שנים וחצי בסלביה פראג מליגת העל הצ'כית. הוא שיחק במועדון במשך עונה וחצי, בהן ערך 42 הופעות ליגה והבקיע שער אחד, וכן זכה עם המועדון בגביע הצ'כי. ב-10 ביולי 2023 חתם על חוזה לחמש שנים בבנפיקה ליסבון מליגת העל הפורטוגלית. ב-22 בינואר 2024 עבר אל הופנהיים בהשאלה עד לסוף העונה, עם אופצייה לרכישה. ב-24 במרץ 2023 ערך יוראסק את הופעת הבכורה שלו בנבחרת צ'כיה, בניצחון 3-1 על נבחרת פולין במסגרת מוקדמות יורו 2024. נכלל בסגל נבחרת צ'כיה לטורניר יורו 2024. סלביה פראג הגביע הצ'כי: 2022/23 בנפיקה ליסבון הסופר קאפ הפורטוגלי: 2023 דויד יוראסק, באתר Transfermarkt דויד יוראסק, באתר Soccerway דויד יוראסק, באתר WorldFootball.net דויד יוראסק, באתר National Football Teams דויד יוראסק, באתר FootballDatabase.eu Defenzivní talent Jurásek přestoupil do Boleslavi z Prostějova באתר הרשמי של מלאדה בולסלאב, 16 ביולי 2021 (בצ'כית) Fila and Jurásek join Slavia באתר הרשמי של סלביה פראג, 10 בפברואר 2022 (בצ'כית) Jurásek už patří Benfice, je jejím druhým nejdražším obráncem v historii באתר Sport, ‏ 10 ביולי 2023 (בצ'כית) "Jurásek out on loan" (באנגלית). S.L. Benfica. 22 בינואר 2024. נבדק ב-22 בינואר 2024. {{cite web}}: (עזרה) Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דויד יוראסק".
פראן נבארו

פרנסיסקו חוסה "פראן" נבארו אליאגה (בספרדית: Francisco José "Fran" Navarro Aliaga; נולד ב-3 בפברואר 1998 בוולנסיה שבספרד) הוא כדורגלן ספרדי המשחק בעמדת החלוץ בקבוצת אולימפיאקוס מליגת העל היוונית. נבארו גדל במחלקות הנוער של לבאנטה וולנסיה. בשנת 2015 החל לשחק בקבוצת המילואים של ולנסיה. ב-11 ביולי 2019 הושאל נבארו למשך עונה אחת ללוקרן מליגת המשנה הבלגית. הוא ערך 12 הופעות ליגה במהלך תקופת ההשאלה, בהן הבקיע שער אחד. ב-26 ביוני 2021 חתם נבארו על חוזה לשלוש שנים בז'יל ויסנטה מליגת העל הפורטוגלית. הוא שיחק במועדון במשך שתי עונות, בהן ערך 66 הופעות ליגה והבקיע 33 שערים. ב-5 ביולי 2023 חתם נבארו על חוזה לחמש שנים בפורטו מליגת העל הפורטוגלית. ב-1 בינואר 2024 הושאל לאולימפיאקוס עד לסוף העונה. פראן נבארו, באתר Transfermarkt פראן נבארו, באתר Soccerway פראן נבארו, באתר BDFutbol פראן נבארו, באתר FootballDatabase.eu El Valencia cede a Fran Navarro al Lokeren באתר Be Soccer, ‏ 11 ביולי 2019 (בספרדית) Fran Navarro reforça Gil Vicente até 2024 באתר Record, ‏ 26 ביוני 2021 (בספרדית) Oficial: Fran Navarro é o primeiro reforço do FC Porto para 2023/24 באתר O Jogo, ‏ 5 ביולי 2023 (בפורטוגזית)
אנדי דיוף

אנדי דיוף (בצרפתית: Andy Diouf; נולד ב-17 במאי 2003 בניי-סיר-סן שבצרפת) הוא כדורגלן צרפתי המשחק בעמדת הקשר בקבוצת לאנס מליגת העל הצרפתית. דיוף גדל במחלקות הנוער של גראן-קולומב, פריז סן-ז'רמן, בולון-בילנקור וסטאד רן. בשנת 2020 החל לשחק בקבוצת המילואים של סטאד רן. ב-9 במאי 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד פריז סן-ז'רמן במסגרת המחזור ה-36 בליגת העל הצרפתית לעונת 2020/2021. בסך הכל ערך שש הופעות ליגה במדי המועדון. ב-18 ביולי 2022 הושאל דיוף למשך עונה אחת לפ.צ. בזל מליגת העל השווייצרית. הוא ערך 56 הופעות במדי המועדון בכל המסגרות. ב-2 במאי 2023 חתם דיוף על חוזה לארבע שנים בפ.צ. בזל, אולם ב-30 ביוני חתם על חוזה לארבע שנים בלאנס מליגת העל הצרפתית. מדיה וקבצים בנושא אנדי דיוף בוויקישיתוף אנדי דיוף, באתר Transfermarkt אנדי דיוף, באתר Soccerway אנדי דיוף, באתר WorldFootball.net אנדי דיוף, באתר FootballDatabase.eu Andy Diouf wechselt zum FCB באתר הרשמי של פ.צ. בזל, 18 ביולי 2022 (בגרמנית) Der FCB Verpflichet Zeki Amouni und Andy Diouf definitiv באתר הרשמי של פ.צ. בזל, 2 במאי 2023 (בגרמנית) Andy Diouf, le coffre et la finesse באתר הרשמי של לאנס, 30 ביוני 2023 (בצרפתית)
מרין פטקוב

מרין פלמנוב פטקוב (בבולגרית: Марин Пламенов Петков; נולד ב-3 באוקטובר 2003 באטרופולה שבבולגריה) הוא כדורגלן בולגרי המשחק בעמדת קשר הכנף בקבוצת לבסקי סופיה מליגת העל הבולגרית ובנבחרת בולגריה. פטקוב גדל במחלקתת הנוער של לבסקי סופיה. בשנת 2019 החל לשחק בקבוצה הבוגרת של המועדון במסגרת ליגת העל הבולגרית. ב-23 בספטמבר 2022 ערך פטקוב את הופעת הבכורה שלו בנבחרת בולגריה, בניצחון 5-1 על נבחרת גיברלטר במסגרת ליגת האומות 2022/2023. במשחק זה הבקיע את שער הבכורה שלו בנבחרת. לבסקי סופיה הגביע הבולגרי (1): 2021/2022 מרין פטקוב, באתר Transfermarkt מרין פטקוב, באתר Soccerway מרין פטקוב, באתר FootballDatabase.eu
SLF4J

Simple Logging Facade עבור Java (בקיצור: SLF4J) מספק ממשק תכנות יישומים (API) ללוגינג בג'אווה (Java) באמצעות תבנית Facade. המימוש של הרישום נקבע בזמן ריצה על ידי הוספת הקישור הרצוי ל-classpath ויכול להיות חבילת הרישום הסטנדרטית של java.util.logging או log4j, logback וכדומה. ההפרדה של ה-API של הלקוח מהמימוש מפחיתה את הצימוד בין אפליקציה לכל מסגרת לוגינג מסוימת. הספרייה יכולה להקל על האינטגרציה עם קוד קיים או של צד שלישי או לספק קוד לפרויקטים אחרים שכבר בחרו במימוש יומן מסוים. SLF4J נוצר על ידי Ceki Gülcü כחלופה אמינה יותר למסגרת של Jakarta Commons Logging. מחקר ב-2013 על 10,000 פרויקטים של GitHub מצא שספריית Java הפופולרית ביותר היא SLF4J, יחד עם JUnit, עם 30.7% מהפרויקטים שמשתמשים בה.[דרוש מקור] בינואר 2021, היא דורג כפרויקט השני הכי פופולרי לפי mvnrepository. אתר האינטרנט הרשמי של SLF4J מדיה וקבצים בנושא SLF4J בוויקישיתוף